Gratis moet-hê Prestigio MultiPhone PAP4040 DUO Toetse & Maatstawwe Programme aflaai
Gratis nuttige Toetse & Maatstawwe Programme vir Prestigio MultiPhone PAP4040 DUO Dis kort duskant oorlog Saterdag op Loftus | Maroela Media
Dis kort duskant oorlog Saterdag op Loftus Versfeld in Pretoria wanneer die topspanne in onteenseglik Suid-Afrika se strafste klubliga in ’n onverbiddelike uitklopstryd aanmekaar spring.
Die halfeindronde van die Blou Bulle-rugbyunie se Carlton A-liga is as ‘t ware ’n stryd van kampioene onderweg waarheen selfs die land se beste oop klub en die Goue Beker-houer, Rustenburg Impala, geweeg en te lig bevind is.
Selfs die eerste skote wat in die Curriebeker-reeks klap, sal beswaarlik soveel spanning bring as wat op die BBRU-hoofkwartier wag.
Wie geld op enige van die uitslae wil waag, het waarskynlik meer waagmoed (en geld) as verstand.
Die Varsitybeker-kampioen, die Tukkies, en die verdedigende Carltonkampioen, Centurion, spring eerste aanmekaar (15:00).
Elkeen was ’n keer bo in die rondomtalie, en dit nogal in die wegwedstryde: Tukkies met 30-25 en Centurion met 44-20.
In die ander halfeindstryd pak Quins-Bobbies-rugby (QBR), eerste op die punteleer en die Blou Bulle se verteenwoordiger in vanjaar se reeks om die Goue Beker, die Naka Bulle, die Noorderbonde se Assupol-kampioen (17:00).
QBR het albei rondomtaliebotsings gerieflik gewen (32-10 en 39-27), maar dit sal verras as hy Saterdag se wedstryd op ’n skinkbord kry.
Wat die tweede spanne betref, speel QBR teen die Tukkies, en Impala teen Naka; en tussen die derde spanne is dit Tukkies teen Naka, en QBR teen Centurion.
QBR, die Tukkies en Naka het elk drie spanne in aksie, Centurion twee en Impala een.
13:00 QBR II teen Tukkies II
15:00 Tukkies teen Centurion
17:00 QBR teen Naka
13:00 Impala II teen Naka II
15:00 Tukkies III teen Naka III
17:00 QBR III teen Centurion III